**החברה הכלכלית לפיתוח נס ציונה בע"מ**

**מכרז מספר 2021 / 03**

**להפעלת עסק למכירת מזון קל**

**באצטדיון העירוני בעיר נס ציונה**

# החברה הכלכלית לפיתוח נס-ציונה בע"מ (להלן: "**החברה**") מזמינה בזאת הצעות להשתתף במכרז להפעלת עסק למכירת מזון קל באצטדיון העירוני בעיר נס ציונה (להלן: "**האצטדיון העירוני**"), במסגרתו יימכרו לבאי האצטדיון העירוני מוצרי מזון שונים, כגון כריכים, חטיפים, שתייה קלה, גלידות וכד' (להלן: "**העסק**"). ההתקשרות תהא למשך שנה עם אופציה לחברה להאריך את תוקף החוזה בתקופת נוספת, בת שנה אחת, והכל בתנאים ובתמורה כמפורט בחוזה (מסמך 4 למסמכי המכרז) (להלן: "**החוזה**").

# במסגרת ההצעה ייתן המציע את הצעתו לגובה התמורה אשר תשולם על ידו לחברה בגין הזכות להפעיל את העסק בתקופת עונת המשחקים 2021-2022 בחודשים אוקטובר 2021 – ספטמבר 2022 **בסכום שלא יפחת מסך של 25,000 ₪,** בהתאם לתנאים המפורטים בחוזה. החברה איננה מתחייבת למספר כלשהו של ימי פעילות באצטדיון ו/או לכמות קהל כלשהי במסגרת הפעילות.

# על המציע להחזיק בעת הגשת הצעתו ובכל עת במהלך תקופת ההתקשרות בכל רישיון ו/או היתר אחרים הדרושים על פי כל דין לשם ביצוע הפעילות ולצורך מילוי התחייבויותיו על פי תנאי החוזה.

# את חוברת המכרז ניתן לרכוש החל מיום **12.08.2021**, במשרדי החברה ברחוב הנבחרות 10, נס-ציונה, בימים א' - ה' בין השעות 8:00-12:00, בתמורה לסך של 300 ₪ (שלא יוחזר בכל מקרה).

# את ההצעות למכרז יש להגיש בהתאם להוראות שבחוברת המכרז בצירוף האישורים והמסמכים המפורטים במסמכי המכרז, במעטפה סגורה הנושאת ציון "מכרז מס' 03/2021", לתיבת המכרזים **שבמשרדי החברה ברחוב הנבחרות 10, נס ציונה**, וזאת עד לא יאוחר מיום **31.08.2021**, בשעה **12:00**. להצעות יש לצרף ערבות בנקאית לקיום ההצעה לטובת החברה על סך של 5,000 ₪, שתעמוד בתוקף למשך **שלושה (3) חודשים** ממועד הגשת ההצעה (דהיינו, עד ליום 1.12.2021), וכן את כל מסמכי המכרז כשהם חתומים בתחתית כל עמוד, לרבות החוזה ויתר המסמכים כמפורט בטופס ההצעה. הצעה שלא תימצא בתיבת המכרזים עד מועד זה, מסיבה כלשהי, לא תידון.

# שאלות הבהרה בנוגע למכרז יש להפנות לגב' אושרית סורוז'ון, בדוא"ל: oshrits@nzc.org.il, עד לא יאוחר מיום **22.08.2021**. באחריות המציע לוודא עם החברה טלפונית את קבלת פנייתו.

# **אין החברה מתחייבת לקבל את ההצעה הנמוכה ביותר או כל הצעה שהיא. כמו כן שומרת החברה על זכותה לנהל משא ומתן עם מי מהמציעים אשר הצעותיהם תמצאנה מתאימות**.

# פרסום זה הינו לידיעה כללית בלבד. הפרטים המלאים והמחייבים אודות המכרז הם אלו המופיעים בחוזה וביתר מסמכי המכרז.

 \_\_\_\_\_\_\_\_\_\_\_\_\_\_\_\_

**דפנה קירו-כהן, מ"מ מנכ"לית**

 החברה הכלכלית לפיתוח נס-ציונה בע"מ